กลุ่มอนุรักษ์ฯร่วมจัดงานระลึก 9 ปี เจริญ วัดอักษร นักต่อสู้ด้านสิ่งแวดล้อม
กลุ่มอนุรักษ์ประจวบคีรีขันธ์ และ กลุ่มกรีนพีซ ร่วมกันจัดงานรำลึกครบรอบ 9 ปี การเสียชีวิตของนายเจริญ วัดอักษร นักต่อสู้ด้านสิ่งแวดล้อมและแกนนำต่อต้านโรงไฟฟ้าถ่านหินนางกรณ์อุมา พงษ์น้อย ภรรยานายเจริญ วัดอักษร แกนนำคัดค้านโรงไฟฟ้าถ่านหิน และกลุ่มอนุรักษ์จังหวัดประจวบคีรีขันธ์ พร้อมด้วยกลุ่มกรีนพีซ ทำบุญอุทิศส่วนกุศลให้กับนายเจริญ ที่วัดสี่แยกบ่อนอก อำเภอเมือง ประจวบคีรีขันธ์ เนื่องในวันครบรอบ 9 ปี จากการเสียชีวิตในคดียิงนายเจริญ วัดอักษร ตำรวจได้จับกุมนายเสน่ห์ เหล็กล้วน และนายประจวบ หินแก้ว ซึ่งเป็นผู้ต้องหา โดยการสืบสวนจนนำไปสู่การจับกุมอดีตกำนัน สมาชิกสภาจังหวัด และทนายความ ความผิดฐานร่วมกันใช้ จ้างวานให้ฆ่าผู้อื่นโดยเจตนาและไตร่ตรองไว้ก่อนต่อมาศาลชั้นต้นพิพากษาให้ยกฟ้องอดีตกำนัน กับ สมาชิกสภาจังหวัด และตัดสินประหารชีวิตทนายความที่เข้ามาเกี่ยวข้อง แต่ศาลอุทธรณ์มีคำสั่งยกฟ้องทนาย ขณะนี้คดียิงนายเจริญอยู่ในขั้นตอนการพิจารณาของศาลฎีกา
 กลุ่มอนุรักษ์ประจวบคีรีขันธ์ และ กลุ่มกรีนพีซ ร่วมกันจัดงานรำลึกครบรอบ 9 ปี การเสียชีวิตของนายเจริญ วัดอักษร นักต่อสู้ด้านสิ่งแวดล้อมและแกนนำต่อต้านโรงไฟฟ้าถ่านหิน 
กรีนพีช,กลุ่มอนุรักษ์ประจวบคีรีขันธ์,เจริญ วัดอักษร,โรงไฟฟ้าถ่านหิน